Madis Mikko

Madis Mikko (sündinud 18. novembril 1963) on eesti endine ajakirjanik ja praegune ametnik.

Ta on õppinud Tartu Riiklikus Ülikoolis õigusteadust ja filosoofiat.

Madis Mikko on töötanud ajakirjanikuna, sh tollase Eesti Raadio korrespondendipunkti asutaja ja reporterina Brüsselis ELi ja NATO juures (1994–1999). 

Pärast seda töötas Mikko kaitseministeeriumi avalike suhete osakonna juhataja ametikohal kuni 2007. aastani. Sel perioodil tegi Eesti ettevalmistusi liitumiseks ELi ja NATOga. Samal ajal käivitati Mikko otsesel eestvedamisel muu hulgas ajakiri Diplomaatia, Eesti NATO Ühing, RKK ja 1999. aasta sügisest kõrgemad riigikaitsekursused. Mikko on töötanud nõunikuna nii kaitseministeeriumis (välisabi küsimustes Ukrainas, Gruusias, Makedoonias, Bosnias ja Hertsegoviinas jm) kui ka Eesti Sõjamuuseumis.

Jaanuarist 2013 töötab Mikko Rahvusvahelises Kaitseuuringute Keskuses. Samas on ta üks RKK asutajatest ja esimese nõukogu liige.

Tunnustus
 2005 Valgetähe V klassi teenetemärk

Isiklikku
Tema vanemad olid Ene Hion ja Klaus Mikko.

Tema abikaasa aastatel 1984–2008 oli Marianne Mikko.

Viited

Eesti ajakirjanikud
Valgetähe V klassi teenetemärgi kavalerid
Sündinud 1963